โรบินสัน ไตรมาส 3 กำไรลด 6.8 %
ได้รับผลกระทบผู้บริโภคชะลอ คู่แข่ง การปรับปรุงสาขา นักท่องเที่ยวลด น้ำท่วมบางสาขาภาคตะวันออกเฉียงเหนือ
5 พ.ย. 2562

ได้รับผลกระทบผู้บริโภคชะลอ คู่แข่ง การปรับปรุงสาขา นักท่องเที่ยวลด น้ำท่วมบางสาขาภาคตะวันออกเฉียงเหนือ
บริษัท โรบินสัน (ROBINS) แจ้งผลประกอบการ(รวมบริษัทย่อย)งวดไตรมาส 3 ปี 2562 มีกำไรสุทธิ 619.06 ล้านบาท เทียบช่วงเดียวกันปีก่อนที่มีกำไรสุทธิ 664.44 ล้านบาท ลดลง 6.8 % สำหรับงวด 9 เดือน ปี 2562 มีกำไรสุทธิ 1,861,49 ล้านบาท เทียบกับช่วงเดียวกันปีก่อนที่มีกำไรสุทธิ 2,120.45 ล้านบาท
สาเหตุหลักที่กำไรสุทธิไตรมาส 3 ลดลง โดยหลักเป็นผลมาจากยอดขาย และส่วนแบ่งกำไรจากเงินลงทุนในบริษัทร่วมที่ลดลง
บริษัทฯ มีรายได้รวม 7,381 ล้านบาท ลดลง 4.7 %โดยหลักมาจากยอดขายที่ลดลง ซึ่งส่วนใหญ่ได้รับผลกระทบจากการจับจ่ายของผู้บริโภคที่ชะลอตัว คู่แข่ง การปรับปรุง สาขา จำนวนนักท่องเที่ยวที่ลดลง และเหตุการณ์น้ำท่วมในบางสาขาที่ภาคตะวันออกเฉียงเหนือ